Дзяржаўная ўстанова адукацыі

“ Сярэдняя школа №3 г.Дзятлава”

**Урок па тэме**

“Я і мае справы. Пошта”

Шмыгін Вольга Францаўна,

настаўнік пачатковых класаў

вышэйшай кваліфікацыйнай катэгорыі

Дзятлава 2021

**Тэма ўрока “ Я і мае справы. Пошта”**

Мэта:

* на канец урока вучні павінны знаць словы і выразы па тэме “ Пошта”;
* працягваць фарміраваць навыкі беларускага маўлення;
* садзейнічаць фарміраванню асэнсавана ўспрымаць беларускую мову на слых;
* выхоўваць сяброўскія ўзаемаадносіны.

Ход урока

**1. Арг. момант.** (настрой на ўрок, праверка гатоўнасці)

Празвінеў званок,

Пачынаецца ўрок

Друг на дружку паглядзелі

Ўсміхнуліся і селі.

Менавіта з усмешкі мы пачынаем дзень, каб ён прынёс нам толькі радасць, быў удалым, і мы змаглі атрымаць трывалыя веды.

**1. Маўленчая размінка**

Паслухайце і вымавіце словы:

**ручкі і алоўкі, ураджай,дзякуй,свеціць**

Назавіце слова,у якім ёсць гук [ **ў],[дз],[дж],[ч]**

**2 Праўтарэнне пройдзенага матэрыялу**

Каб успомніць, замацаваць словы, вывучаныя на мінулым уроку, мы з вамі ўспомнім дзе былі на прошлым уроку беларускай мовы, куды хадзілі. Даю падказку( у хаце, у двары, у краме).

* Як называлі краму,куды хадзілі? ( прадуктовая, гастраном)
* Якія тавары набывалі ўкраме і клалі у пакет з паліц? (…)

Словы засвоілі нядрэнна, але чаму не купілі канверт?

- Як вы думаеце, куды мы з вамі адправімся сёння на ўроку?(…)

**3. Знаёмства з новым матэрыялам.**

Сёння мы будзем знаёміцца з новымі словамі па тэме “ Пошта”, з імі складаць сказы, будзем адказваць на пытанні, размаўляць па-беларуску і ,безумоўна, слухаць: слухаць настаўніка, дзяцей, якія адказваюць, не перабіваць адзін аднаго.

Ітак, заходзім у памяшканне пошты. Якія рэчы мы можам там убачыць? ( можаце гаварыць па-руску, спачатку я буду перакладчыкам. Пасля - вы).

**Газета, конверт, журнал, открытка, телеграмма, письмо**

- Як адным словам назавём усе гэтыя рэчы? (карэспандэнцыя)

- Ну, а цяпер пазнаёмімся са словамі па-беларуску. Гульня “ Рэха”

- - Якія бываюць **газеты і часопісы?** (цікавыя, дзіцячыя, дарослыя, свежыя, старыя)

А **паштоўкі?** ( святочныя,віншавальныя)

**Фізкультхвілінка**

**4.Замацаванне новай тэмы.**

Хто працуе з карэспандэнцыяй і носіць у нашы дамы пошту? ( паштальён)

У чым носіць газеты? (у сумцы)

А куды кідае ? ( у паштовую скрынку)

А як ён будзе ведаць , што ў вашу паштовую скрынку трэба кінуць газету ці часопіс? ( Трэба запоўніць бланк і заплаціць грошы, тады паштальён будзе ведаць, якую газету і па якім адрасе ён панясе).

А вы, калі напішаце ліст або паштоўку, куды панесяце?

Дзе можна ўбачыць гэту паштовую скрынку?

Чаму адна ў горадзе?( людзі карыстаюцца электроннымі поштамі)

**5. Работа з падручнікам.**

**С. 22 сшытка**

Назавіце тыя прадметы, якія паштальён збірае ў сваю сумку (…)

Уявіце, што вы –паштальён. Скажыце, чым вы напоўніце сваю сумку.

Абвядзіце на малюнку тое, што вы хацелі б атрымаць на пошце.Назавіце.

**С. 27 падручніка.**

Паглядзіце на малюнак, здагадайцеся пра што будзе гутарка ў ім?

Чытаем словы , якія з іх будуць ужыты ў нашым расказе?

А цяпер паслухаем расказ “Настачка”. І пытанне : “Чаму вучыць нас гэты твор? (,,,)

Другаснае ўспрыманне твора

**Разгледзьце малюнкі.**

* Каму дапамагала Настачка?
* Што яна рабіла?
* Як вы думаеце, чаму кветкі апынуліся ў паштовай скрыні?
* Навошта Настачка паклала кветкі ў паштовую скрыню?
* Як вы лічыце, ці цяжкая праца ў паштальёна? ( цяжкая ,але цікавая, бо паштальён у сумцы ўвесь свет носіць)

Рэфлексія

* Цяпер мы з вамі паспрабуем дапамагчы паштальёну і сабраць яму сумку. Я па- руску, а вы па-беларуску (адказы вучняў).
* Дзякуй за работу!